Държавен вестник, бр. 89, 2015 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  89
E. Надеждност на трети страни 
Независимо дали е направен избор съгласно 
буква В на раздел I на Приложение I, България 
може да разреши на предоставящите информа­
ция български финансови институции да раз­
читат на процедурите по комплексна проверка, 
извършени от трети лица, до степента, разрешена 
в съответните регламенти на Департамента по 
финанси на САЩ.
Ж. Алтернативни процедури за нови сметки, 
отворени преди влизане в сила на това Споразумение
1. Приложимост
Ако България предостави писмено уведом­
ление на САЩ преди влизане в сила на това 
Споразумение, че към 1 юли 2014 г. България 
няма законовите правомощия да изисква от пре­
доставящите информация български финансови 
институции: (i) да изискват от титулярите на 
нови сметки на физически лица да предоставят 
декларацията, определена в раздел III на това 
Приложение I, или (ii) да извършат всички 
процедури по комплексна проверка, свързани 
с новите сметки на образувания, определени в 
раздел V на това Приложение I, тогава предос­
тавящите информация български финансови 
институции може да прилагат алтернативните 
процедури, описани в буква Ж (2) на този раздел, 
както е приложимо, към такива нови сметки 
вместо иначе приложимите процедури съгласно 
това Приложение I. Алтернативните процедури, 
описани в буква Ж (2) на този раздел, ще бъдат 
приложими само за тези нови сметки на физи­
чески лица или нови сметки на образувания, 
както е приложимо, отворени преди по-ранната 
от: (i) датата, на която България може да за­
дължи предоставящите информация български 
финансови институции да спазват процедурите 
по комплексна проверка, описани в раздел III 
или раздел V на това Приложение I, както е 
приложимо, за която дата България ще уведоми 
писмено САЩ до датата на влизане в сила на 
това Споразумение, или (ii) датата на влизане в 
сила на това Споразумение. Ако алтернативните 
процедури за нови сметки на образувания, отво­
рени на или след 1 юли 2014 г. и преди 1 януари 
2015 г., описани в буква З на този раздел, са при­
ложени по отношение на всички нови сметки на 
образувания или ясно установена група от такива 
сметки, алтернативните процедури, описани в 
тази буква Ж, може да не бъдат прилагани по 
отношение на тeзи нови сметки на образувания. 
За всички други нови сметки предоставящите 
информация български финансови институции 
трябва да прилагат процедурите по комплексна 
проверка, описани в раздел III или раздел V на 
това Приложение I, както е приложимо, за да 
определят дали сметката е американска сметка, 
за която се предоставя информация, или е сметка, 
държана от неучастваща финансова институция. 
2. Алтернативни процедури
а) В рамките на една година след датата на 
влизане в сила на това Споразумение предос­
тавящата информация българска финансова 
институция трябва: (i) по отношение на нова 
сметка на физическо лице, описана в буква Ж 
(1) на този раздел, да изиска декларацията, оп­
ределена в раздел III на това Приложение I, и да 
потвърди достоверността на тази декларация в 
съответствие с процедурите, описани в раздел III 
на това Приложение I, и (ii) по отношение на 
нова сметка на образувание, описана в буква Ж 
(1) на този раздел, да извърши процедурите по 
комплексна проверка, определени в раздел V на 
това Приложение I, и да изиска необходимата 
информация за документиране на сметката, 
включително всяка декларация, изисквана от 
раздел V на това Приложение I.
б) България трябва да обменя информация 
за всяка нова сметка, която е идентифицирана 
в съответствие с буква Ж (2) (а) на този раз­
дел като американска сметка, за която се пре­
доставя информация, или като сметка, държана 
от неучастваща финансова институция, както е 
приложимо, на по-късната дата от: (i) 30 септем­
ври, следващ датата, на която сметката е иден­
тифицирана като американска сметка, за която 
се предоставя информация, или сметка, държана 
от неучастваща финансова институция, както е 
приложимо, или (ii) 90 дни след като сметката 
е идентифицирана като американска сметка, за 
която се предоставя информация, или сметка, 
държана от неучастваща финансова институция, 
както е приложимо. Информацията, която следва 
да бъде обменяна по отношение на такава нова 
сметка, е всяка информация, която щеше да бъде 
обменяна съгласно Споразумението, ако новата 
сметка беше идентифицирана като американска 
сметка, за която се предоставя информация, 
или сметка, държана от неучастваща финансова 
институция, както е приложимо, към датата на 
откриването на сметката. 
в) До датата, която е една година след да­
тата на влизане в сила на това Споразумение, 
предоставящите информация български финан­
сови институции трябва да закрият всяка нова 
сметка, описана в буква Ж (1) на този раздел, 
за която не са могли да съберат необходимите 
декларации или друга документация в съот­
ветствие с процедурите, описани в буква Ж 
(2) (а) на този раздел. В допълнение, до датата, 
която е една година след датата на влизане в 
сила на това Споразумение, предоставящите 
информация български финансови институции 
трябва: (i) по отношение на такива закрити 
сметки, които преди закриването им са били 
нови сметки на физически лица (без значение 
дали тези сметки са били сметки на голяма 
стойност), да извършат процедурите по ком­
плексна проверка, определени в буква Г на 
раздел II на това Приложение I, или (ii) по 
отношение на такива закрити сметки, които 
преди закриването им са били нови сметки 
на образувания, да извършат процедурите по 
комплексна проверка, определени в раздел IV 
на това Приложение I.
г) България трябва да обменя информация 
за всяка закрита сметка, която е идентифици­
рана в съответствие с буква Ж (2) (в) на този 
раздел като американска сметка, за която се 
предоставя информация, или сметка, държана 
от неучастваща финансова институция, както